
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 4 

21 Ιανουάριου 2011 


ΑΠΟΦΑΣΕΙ Σ 

Αριθμ. 818 

Ακύρωση της υπ’ αριθμ. 29/ΠΣΚ/26752/21-9-2010 (ΦΕΚ 
Τ.Α.Α.Π.Θ. 441722-10-2010) απόφασης του Νομάρχη 
Θεσσαλονίκης, μετά από εξέταση προσφυγής του 
Δήμου Καλαμαριάς, που εδρεύει στην Καλαμαριά 
Θεσσαλονίκης, οδός Μεταμορφώσεως 9 και εκπρο¬ 
σωπείται νόμιμα. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Α) Των παρ. 1 και 2 του άρθρου 43 του Συντάγματος. 

Β) Των άρθρων 225,226,227,238 και 280 του Ν. 3852/10 
(ΦΕΚ 87 Α77-6-2010): «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

Γ) Του Π.Δ. 142/2010 (ΦΕΚ 235 Α727-12-2010) «Οργανισμός 
Αποκεντρωμένης Διοίκησης Μακεδονίας - Θράκης». 

Δ) Του άρθρου 6 του Ν. 2503/97 (ΦΕΚ 107 Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις». 

Ε) Του άρθρου 8 του Ν. 3200/55 (ΦΕΚ 97 Α') «Περί 
διοικητικής αποκεντρώσεως» όπως ισχύει σήμερα. 

ΣΤ) Του άρθρου 69 του Π.Δ. 30/96 (ΦΕΚ Α' 21) «Κώδικας 
Νομαρχιακής Αυτοδιοίκησης». 

Ζ) Των διατάξεων των άρθρων 152, 153, 154 και 160 
του Π.Δ της 14/27-7-1999 (ΦΕΚ 580 Δ') «Κώδικας Βασικής 
Πολεοδομικής Νομοθεσίας», όπως ισχύει. 

Η) Του άρθρου 29 του Ν. 2831/00 (ΦΕΚ 140 Α'), όπως 
τροποποιήθηκαν με το άρθρο 10 του Ν. 3044/2002 (ΦΕΚ 
197 Α'). 

Ο) Την υπ’ αριθ. 29454/21.7.2003 εγκύκλιο του ΥΠΕΧΩ- 
ΔΕ: «Αρμοδιότητες πολεοδομικού σχεδιασμού». 

I) Τ ις διατάξεις του άρθρου 4 παρ. 8, 9 του Ν. 2508/97 
του Ν. 2508/97 (ΦΕΚ-124 Α'): Βιώσιμη οικιστική ανάπτυξη 
των πόλεων και οικισμών της χώρας και άλλες διατά¬ 
ξεις. 


2. Την υπ’ αριθ. 29/ΠΣΚ/26752/21-9-2010 (ΦΕΚ Τ.Α.Α.Π.Θ. 
44Τ/22-10-2010) απόφαση του Νομάρχη Θεσσαλονίκης. 

3. Την από 22-11-2010 προσφυγή του ΝΠΔΔ με την 
επωνυμία «ΔΗΜΟΣ ΚΑΛΑΜΑΡΙΑΣ», κατά της υπ’ αριθμ. 
29/ΠΣΚ/26752/21-9-2010 (ΦΕΚ Τ.Α.Α.Π.Θ. 441722-10-2010) 
απόφασης του Νομάρχη Θεσσαλονίκης, με την οποία 
εγκρίθηκε η τροποποίηση του ρυμοτομικού σχεδίου στο 
Ο.Τ. 182 Α στη συμβολή των οδών Τσιγγιρίδου και Πα- 
ρασκευοπούλου του Δήμου Καλαμαριάς καθώς και τον 
καθορισμό όρων και περιορισμών δόμησης στο εν λόγω 
ακίνητο, σε εκτέλεση της υπ’ αριθμ. 242/2006 απόφασης 
του Διοικητικού Πρωτοδικείου Θεσσαλονίκης. 

4. Τα λοιπά στοιχεία του φακέλου. 

5. Επειδή η υπό κρίση προσφυγή, που ασκήθηκε κατά 
τις διατάξεις του άρθρου 69 του Π.Δ/τος 30/96 (άρθρο 18 
Ν. 2218/94) μέσα στη νόμιμη προθεσμία και με έννομο 
του προσφεύγοντος Δήμου, είναι τυπικά παραδεκτή και 
πρέπει να εξεταστεί. 

6. Το υπ’ αριθ. 34966/27-12-2010 έγγραφό μας προς 
την ΔΙΠΕΧΩ, με το οποίο ζητήσαμε τις απόψεις της επί 
του θέματος και το υπ’ αριθμ. 172/12-1-2011 απαντητικό 
έγγραφο της παραπάνω Υπηρεσίας, στο οποίο αναφέ- 
ρονται τα εξής: 

«Οι διατάξεις που ισχύουν από την πολεοδομική νομο¬ 
θεσία και ρυθμίζουν την επίδικη υπόθεση είναι: 

1. Οι παρ. 8 και 9 του άρθρου 4 του Ν. 2508/97, που 
αφορούν στην δεσμευτικότητα των Γ ενικών Πολεοδο- 
μικών Σχεδίων των εγκεκριμένων μετά τη δημοσίευση 
αυτού του νόμου. 

2. Τα άρθρα 152, 153, 154, 160 του Π.Δ/τος 27-7-1999 
Κ.Β.Π.Ν. (ΦΕΚ 580 Δ'). 

3. Το άρθρο 29 του Ν. 2831/00, όπως αντικαταστάθηκε 
με το άρθρο 10 του Ν. 3044/02 και αναλύονται διεξοδικά 
με την εγκύκλιο τη 18/03 του ΥΠΕΧΩΔΕ όπου παρέχο¬ 
νται οδηγίες σχετικά με την περίπτωση του θέματος 
δηλαδή τη συμμόρφωση της Διοίκησης σε περίπτωση 
δικαστικής ακυρώσεως της άρνησής της να άρει την 
αναγκαστική απαλλοτρίωση κ.λ.π. 

Πιο ειδικά η διαμορφωθείσα μέχρι σήμερα νομολογία 
που αφορά στην υπόθεση είναι: 

4. Π.Ε. του ΣτΕ 80/2001 και 217/2001. 

5. ΣτΕ 291/2003, 963/2007, 2672/2007,289/2009, 843/2009, 
κ,α. 

Απόψεις της ΔΙ.ΠΕ.ΧΩ.Σ. 

Α. Πολεοδομική Αναγκαιότητα 

Μετά την εξέταση του φακέλου του θέματος και σε 
ότι αφορά στην πολεοδομική αναγκαιότητα της διατή¬ 
ρησης της χρήσης του εν λόγω οικοπέδου αναφέρουμε 
ότι η τροποποίηση του ΓΠΣ Καλαμαριάς του 1998 (ΦΕΚ 
419 Δ'/16-4-1999) τόσο στο κείμενο όσο και στους πί¬ 
νακες συνεκτιμώντας τις ρυθμίσεις και προβλέψεις της 
αναθεωρημένης πολεοδομικής μελέτης του 1991 (ΦΕΚ 
671Δ'), θεωρεί την μέχρι τότε θεσμοθετημένη ρύθμιση 
σχετικά με τη χρήση του νηπιαγωγείου και δημοτικού 
ανεπαρκή και για το λόγο αυτό προτείνει την χωροθέ- 
τηση νέας μονάδας. Επίσης καταδεικνύει την πρόταση 
για επέκταση των μονάδων πρωτοβάθμιας εκπαίδευσης 
της ΠΕΙΟ/Ετσι την καθιστά ικανή να καλύψει τις ανά¬ 
γκες της, σε εφαρμογή των ισχυουσών προδιαγραφών 
διασφαλίζοντας την ποιοτική λειτουργία των εν λόγω 
εκπαιδευτηρίων, για το χρονικό διάστημα ισχύος του 
(ΓΠΣ του Ν. 2508/87 με χρονικό ορίζοντα εικοσαετίας). 
Οι προβλέψεις αυτές του ΓΠΣ αποτυπώνονται στους 
χάρτες του. 

Στον ισχυρισμό αυτό συνηγορεί και το ενημερωτικό 
σημείωμα της Δ/νσης Πολεοδομίας της Νομαρχιακής 
Αυτοδιοίκησης Θεσσαλονίκης με αρ. πρωτ. ΔΥ/14-6-2010, 
όπου αναφέρεται συνολικό έλλειμα 1.135 τ.μ. για χώρους 
νηπιαγωγείου και δημοτικού σχολείου στην ΠΕ10 και 
επισημαίνει την πολεοδομική αναγκαιότητα διατήρη¬ 
σης του υπόψη χώρου σύμφωνα με τον πολεοδομικό 
σχεδίασμά της περιοχής και τις δεσμεύσεις του υφι¬ 
στάμενου ΓΠΣ. 

Επισημαίνεται επίσης ότι η προσβαλλόμενη τροποποί¬ 
ηση δεν φαίνεται να προέκυψε μετά από συνεκτίμηση 
πολεοδομικών κριτηρίων (δημοσίου συμφέροντος όπως 
κριτήρια ασφάλειας, κυκλοφορίας, όχλησης) τα οποία 
πρέπει να διέπουν τις σχετικές πράξεις της Διοίκησης, 
όπως διατυπώνεται στην προαναφερθείσα με το (2) 
σχετικό νομοθεσία (εγκ. 55/88,18/03 του ΥΠΕΧΩΔΕ). 

Β. Περί Αρμοδιότητας 

Μετά την έκδοση της απόφασης Ολ. ΣτΕ με αρ. 3661/05, 
όπου κρίθηκε αντίθετη προς το Σύνταγμα η προβλε- 
πόμενη από το άρθρο 10 του παραπάνω (3) σχετικού 
νόμου εκχώρηση αρμοδιοτήτων πολεοδομικού σχεδια- 
σμού στον Υπουργό ΠΕΧΩΔΕ, τους Γενικούς Γραμμα¬ 
τείς Περιφέρειας και τους Νομάρχες με εξαίρεση τις 
άλως εντοπισμένες τροποποιήσεις των ρυμοτομικών 
σχεδίων, εκδόθηκαν επανηλημένα αποφάσεις του ΣτΕ οι 
οποίες παρέπεμπαν κάθε είδους πολεοδομική ρύθμιση 
στο ΥΠΕΚΑ για την έκδοση Π.Δ/τος. Για το λόγο αυτό 
εξάλλου η Υπηρεσία μας από το 2005 και μετά συναφείς 
πολεοδομικές ρυθμίσεις που διατασσόταν με απόφαση 
Διοικητικού Δικαστηρίου τις παρέπεμπε στο ΥΠΕΚΑ και 
ζητούσε από τις οικείες πολεοδομικές Υπηρεσίες την 
αποστολή μόνο στοιχείων και απόψεων. 

Η αρ. 29/ΠΣΚ/26572/21-10-2010 απόφαση Αντινομάρχη 
Θεσσαλονίκης εκδόθηκε κατά την άποψή μας αναρ- 
μοδίως καθώς δεν πρόκειται για εντοπισμένη τροπο¬ 
ποίηση, αν και περιορίζεται εντός ενός Ο.Τ., αφού οι 
επιπτώσεις που επιφέρει συνιστούν σοβαρή πολεοδο¬ 
μική παρέμβαση (μείωση της έκτασης των κοινωφελών 


χώρων/ουσιαστικά κατάργηση χώρου χαρακτηρισμένου 
για την ανέγερση δημοτικού σχολείου - νηπιαγωγείου) 
καθώς επηρεάζουν μια ευρύτερη οικιστική περιοχή του 
Δήμου Καλαμαριάς και συνεπώς αφορούν στο γενικό¬ 
τερο πολεοδομικό σχεδίασμά και την οργάνωσή του. 
Συνεπώς, σύμφωνα με την προαναφερόμενη νομολογία 
(π.χ. 936/2007, 2672/2007, 289/2009) μόνο με Π.Δ/γμα θα 
ήταν δυνατή η τροποποίηση του εν λόγω ρυμοτομικού 
σχεδίου. 

Γ.Ύπαρξη εγγεγραμμένης πίστωσης για αποζημίωση 

Όσον αφορά στο συγκεκριμένο θέμα όπως αναφέ- 
ρεται στο με αρ. πρωτ. 03/1671/24-6-2010 έγγραφο του 
Τμήματος Προγραμμάτων και Οργάνωσης της Δ/νσης 
Προγραμματισμού της Νομαρχιακής Αυτοδιοίκησης 
Θεσσαλονίκης, το Πρόγραμμα Σχολικής Στέγης έτους 
2010 εγκρίθηκε με την αρ. 149/21-6-2010 απόφαση Νο¬ 
μαρχιακού Συμβουλίου. Η ένταξη του έργου της ανέ¬ 
γερσης των σχολείων στο εν λόγω Πρόγραμμα μένει 
να διερευνηθεί. 

Σύμφωνα με τα ανωτέρω, η προσβαλλόμενη (αρ. 29/ 
ΠΣΚ/26572/21-10-2010) τροποποίηση ρυμοτομικού σχε¬ 
δίου του Δήμου Καλαμαριάς δεν μπορεί να θεωρηθεί 
εντοπισμένη, ώστε να είναι επιτρεπτή η έγκρισή της 
από άλλο πλην του Προέδρου της Δημοκρατίας, όργανο 
της Διοίκησης. 

Συνεπώς αναρμοδίως εγκρίθηκε η προσβαλλόμενη 
τροποποίηση και για το λόγω αυτό θεωρούμε ότι πρέπει 
να γίνει δεκτή η προσφυγή του Δήμου Καλαμαριάς και 
να ακυρωθεί η απόφαση Νομάρχη». 

7. Επειδή, σύμφωνα με τις διατάξεις των παρ. 1 και 2 
του άρθρου 43 του Συντάγματος ορίζονται τα εξής: «1. 
Ο Πρόεδρος της Δημοκρατίας εκδίδει τα διατάγματα 
που είναι αναγκαία για την εκτέλεση των νόμων και δεν 
μπορεί ποτέ να αναστείλει την εφαρμογή τους ούτε να 
εξαιρέσει κανέναν από την εκτέλεσή τους. 2. Ύστερα 
από πρόταση του αρμόδιου Υπουργού επιτρέπεται η 
έκδοση κανονιστικών διαταγμάτων, με ειδική εξουσιο¬ 
δότηση νόμου και μέσα στα όριά της. Εξουσιοδότηση 
για έκδοση κανονιστικών πράξεων από άλλα όργανα 
της διοίκησης επιτρέπεται προκειμένου να ρυθμιστούν 
ειδικότερα θέματα ή θέματα με τοπικό ενδιαφέρον ή 
με χαρακτήρα τεχνικό ή λεπτομερειακό». 

Περαιτέρω, σύμφωνα με τις διατάξεις των παρ. 8 και 
9 του άρθρου 4 του ν. 2508/1997 (Α' 124) ορίζονται τα 
εξής: «8. Απαγορεύεται η χορήγηση οικοδομικών αδειών 
για την ανέγερση κτιρίων μη συμβιβαζομένων προς τη 
χρήση που τυχόν προβλέπει το εγκεκριμένο Γ.Π.Σ. για τη 
συγκεκριμένη θέση. Μετά την έγκριση του Γ.Π.Σ. και μέ¬ 
χρι την αναθεώρηση του σχεδίου πόλεως της περιοχής 
και την προσαρμογή του προς το Γ.Π.Σ., δεν επιτρέπε¬ 
ται η έκδοση οικοδομικών αδειών με βάση συντελεστή 
δόμησης ανώτερο από μέσο συντελεστή που ορίζεται 

στο Γ.Π.Σ.9. Οι απαγορεύσεις που προβλέπονται στην 

προηγούμενη παράγραφο δεν ισχύουν στις περιοχές 
Γ.Π.Σ. εγκεκριμένων κατά τη δημοσίευση του παρόντος 
νόμου» (αντικ. της παρ. 9 από την παρ. 1 του άρθρου 28 
του Ν. 2545/97, ΦΕΚ-254 Α')». 

Εξάλλου, με τις διατάξεις των άρθρων 152,153,154 και 
160 του Π.Δ. 27.7.99 ΚΒΠΝ (ΦΕΚ 580/Δ') καθορίζεται η 
διαδικασία έκδοσης, το περιεχόμενο των σχεδίων πό¬ 
λεων, ο τρόπος σύνταξης των διαγραμμάτων, καθώς και 
η διαδικασία έγκρισης ή αναθεώρησης-τροποποίησης 

σχεδίου πόλης καθώς και η έγκριση όρων και περιορι¬ 
σμών δόμησης. 

Επίσης, σύμφωνα με τις διατάξεις του άρθρου 29 του 
Ν. 2831/00 (ΦΕΚ 140 Α'), όπως τροποποιήθηκαν με το 
άρθρο 10 του Ν. 3044/2002 (ΦΕΚ 197 Α'), ανατρέπεται 
ο πάγιος κανόνας του ν.δ. της 17.7.1923 για τη θέσπιση 
των βασικών πολεοδομικών ρυθμίσεων με την έκδοση 
προεδρικού διατάγματος και μεταβιβάζονται αρμοδι¬ 
ότητες πολεοδομικού σχεδιασμού σε άλλα, εκτός του 
Προέδρου της Δημοκρατίας, όργανα της Διοίκησης, είτε 
της κρατικής, κεντρικής και περιφερειακής, (Υπουργός 
ΠΕΧΩΔΕ - Γενικοί Γραμματείς Περιφερειών), είτε της 
τοπικής αυτοδιοίκησης δευτέρου βαθμού (νομάρχες). 

Επειδή, περαιτέρω, η τροποποίηση σχεδίου πόλεως ή 
η αναθεώρηση πολεοδομικής μελέτης είναι, κατ’ αρχήν, 
άλως εντετοπισμένη όταν αφορά είτε ένα ακίνητο είτε 
μικρό αριθμό γειτονικών ακινήτων, έστω και εάν αυτά 
ευρίσκονται σε διαφορετικά οικοδομικά τετράγωνα 
(βλ. ΣΕ 2399/2001, 463/2001 κ.ά.). Ακόμη, όμως και αν η 
τροποποίηση του σχεδίου πόλεως ή της πολεοδομικής 
μελέτης αφορά ένα ακίνητο και περιορίζεται σε ένα 
οικοδομικό τετράγωνο, δεν θεωρείται εντετοπισμένη 
για τον καθορισμό του αρμόδιου για την έγκρισή της 
οργάνου, εφόσον με τα δεδομένα της περιοχής συνιστά 
πολεοδομική παρέμβαση με ευρύτερες επιπτώσεις στην 
πολεοδομική οργάνωση του Δήμου. Συνεπώς, τέτοιας 
σημασίας και εκτάσεως επεμβάσεις στο σχέδιο πόλεως 
δεν επιτρέπεται να ανατίθενται σε άλλα όργανα πλην 
του Προέδρου της Δημοκρατίας και μόνο με προεδρικό 
διάταγμα είναι δυνατή η τροποποίηση του ρυμοτομικού 
σχεδίου ή της πολεοδομικής μελέτης στην περίπτωση 
αυτή (ΣτΕ 963/2007, 2672/07). 

Επειδή με τις διατάξεις του άρθρου 69 του Π.Δ. 30/96 
«Κώδικας Νομαρχιακής Αυτοδιοίκησης καθιερώνεται δι¬ 
καίωμα προσφυγής κατά των αποφάσεων του Νομάρχη 
στον Γενικό Γραμματέα της Περιφέρειας για παράβαση 
νόμου και στο ίδιο ως άνω άρθρο ορίζεται ότι κατά τα 
λοιπά εφαρμόζονται οι διατάξεις του άρθρου 8 του 
Ν. 3200/55 «περί διοικητικής αποκεντρώσεως», όπως 
ισχύει σήμερα. 

8. Επειδή σύμφωνα με τις διατάξεις του άρθρου 17 του 
Ν.2690/1999 «Κύρωση του Κώδικα Διοικητικής Διαδικασί¬ 
ας και άλλες διατάξεις» προβλέπονται τα εξής: 

«1. Η ατομική διοικητική πράξη πρέπει να περιέχει αι¬ 
τιολογία, η οποία να περιλαμβάνει τη διαπίστωση της 
συνδρομής των κατά νόμο προϋποθέσεων για την έκ¬ 
δοσή της. 

2. Η αιτιολογία πρέπει να είναι σαφής, ειδική, επαρκής 
και να προκύπτει από τα στοιχεία του φακέλου, εκτός 
αν προβλέπεται ρητώς στο νόμο ότι πρέπει να περιέ- 
χεται στο σώμα της πράξης». 

Αιτιολογία είναι, γενικά, η αναφορά κανόνων δικαίου 
που ρυθμίζουν την έκδοση της διοικητικής πράξης και 
της ερμηνείας τους, της διαπίστωσης ότι συντρέχουν 
οι πραγματικές και νομικές καταστάσεις ενόψει των 
οποίων επιβάλλεται ή επιτρέπεται η έκδοση της πράξης 
κατ’ εφαρμογή των κανόνων αυτών, τη διαπίστωση της 
συνδρομής και την εκτίμηση των σχετικών πραγματικών 
περιστατικών, καθώς και των σκέψεων του διοικητικού 
οργάνου που οδήγησαν στην έκδοση ή την παράλει¬ 
ψη της έκδοσης της διοικητικής πράξης. Συνεπώς, τα 
στοιχεία της αιτιολογίας μπορούν να αφορούν είτε τη 


νομιμότητα είτε τη σκοπιμότητα της πράξης, όταν εκ- 
δίδεται βάσει διακριτικής ευχέρειας (Εγχειρίδιο Διοικη¬ 
τικού Δικαίου Επ. Σπηλιωτόπουλου). 

Εξάλλου, ειδική αιτιολογία υπάρχει όταν στο σώμα της 
πράξεως γίνεται μνεία και παράθεση τόσο της διάταξης 
που εφαρμόστηκε όσο και πλήρης έκθεση των ενδείξε¬ 
ων και λοιπών στοιχείων τα οποία λήφθηκαν υπόψη ή 
οπωσδήποτε συσχετίστηκαν με σκοπό τη διαμόρφωση 
της κρίσεως σχετικά με τα περιστατικά που αφορούν 
την έκδοση της πράξεως, χωρίς όμως να είναι αρκετή 
η παραπομπή όσον αφορά τα παραπάνω στοιχεία σε 
άλλα έγγραφα (Α.Π. 557/75). 

Περαιτέρω, πλήρης ή επαρκής είναι η αιτιολογία όταν 
περιέχει με σαφήνεια όλα τα στοιχεία της, κατά τέτοιο 
τρόπο, ο οποίος δεν αφήνει κενά ή αμφιβολίες για την 
ορθότητα της κρίσεως του διοικητικού οργάνου (ΣτΕ 
4150/73, ΓνΝΣΚ 754/93). 

9. Επειδή, η τροποποίηση που επήλθε με τη προσβαλ¬ 
λόμενη υπ’ αριθμ. 29/ΠΣΚ/26752/21-9-2010 (ΦΕΚ Τ.Α.Α.Π.Θ. 
44Γ/22-10-2010) απόφαση του Νομάρχη Θεσσαλονίκης, 
παρόλο που αφορά ένα ακίνητο και περιορίζεται σε ένα 
οικοδομικό τετράγωνο, δεν θεωρείται εντοπισμένη, εφό¬ 
σον με τα δεδομένα της περιοχής συνιστά πολεοδομική 
παρέμβαση με ευρύτερες επιπτώσεις στην πολεοδομική 
οργάνωση του Δήμου. Συνεπώς, (ΣτΕ 936/07, 2672/07) 
μόνο με Προεδρικό Διάταγμα θα ήταν δυνατή η τρο¬ 
ποποίηση του θέματος και εκτός από αυτό η Διοίκηση 
δεν κωλυόταν να επιβάλλει νέα αναγκαστική απαλλο¬ 
τρίωση στο ίδιο ακίνητο για τον εφεξής χρόνο (ΠΕ 
80/2001, 217/2001) και εκ τούτου αναρμοδίως εκδόθηκε 
η προσβαλλόμενη απόφαση του Νομάρχη. 

10. Επειδή, σύμφωνα με τις προαναφερόμενες διατά¬ 
ξεις, τη νομολογία του ΣτΕ και τις απόψεις της ΔΙ.ΠΕ.ΧΩ, 
τις οποίες αποδεχόμαστε, η υπό κρίση προσφυγή είναι 
δεκτή, καθόσον η προσβαλλόμενη αφενός μεν εκδόθηκε 
αναρμοδίως αφετέρου δε πάσχει η αιτιολογία της σύμ¬ 
φωνα με τα αναφερόμενα στο κεφ. 6 της παρούσας. 

11. Επειδή, σύμφωνα με νομολογία του Συμβουλίου 
της Επικράτειας, κατά τα οριζόμενα στο άρθρο 8 του 
Ν. 3200/1955 (Α' 97) ο Υπουργός αποφασίζει σχετικά 
με την προσφυγή, η οποία ασκείται ενώπιον του εντός 
εξήντα ημερών από την περιέλευση σ’ αυτόν της προ¬ 
σφυγής. Κατά την έννοια της παραπάνω διάταξης, σε 
περίπτωση έκδοσης υπουργικής αποφάσεως, που ακυ¬ 
ρώνει απόφαση Νομάρχη, η οποία είναι εκ του νόμου 
είτε εκ του Συντάγματος δημοσιευτέα στην Εφημερίδα 
της Κυβερνήσεως, τότε και η υπουργική αυτή απόφαση 
είναι ομοίως και αυτή δημοσιευτέα κατά τον τρόπο, η 
δε δημοσίευσή της πρέπει να γίνει μέσα στην εξηκον- 
θήμερη προθεσμία για την ενάσκηση της υπουργικής 
αρμοδιότητας άλλως ο Υπουργός στερείται πλέον χρο¬ 
νικής αρμοδιότητος να αποφανθεί επί της συναφούς 
προσφυγής. Για την ταυτότητα του νομικού λόγου ότι 
ίσχυε για τον Υπουργό ισχύει για το Γενικό Γραμμα¬ 
τέα της Περιφέρειας, στον οποίο εκχωρήθηκε η σχετι¬ 
κή αρμοδιότητα. (ΣτΕ 3201/2004, 1642/2002, 3906/1994, 
1375/2008 Τμήμα Δ'). 

Εν όψει των ανωτέρω, αποφασίζουμε: 

Ακυρώνουμε την υπ’ αριθμ. 29/ΠΣΚ/26752/21-9-2010 
(ΦΕΚ Τ.Α.Α.Π.Θ. 44Τ/22-10-2010) απόφαση του Νομάρχη 
Θεσσαλονίκης, γενομένης δεκτής της από 22-11-2010 

προσφυγής του ΝΠΔΔ με την επωνυμία «ΔΗΜΟΣ ΚΑ¬ 
ΛΑΜΑΡΙΑΣ», για τους λόγους που αναφέρονται στο 
σκεπτικό της παρούσας. 

Κατά της παρούσας απόφασης δεν χωρεί προσφυγή 
για παράβαση Νόμου ενώπιον του καθ’ ύλην αρμόδιου 
Υπουργού, σύμφωνα με τις διατάξεις του άρθρου 18 πα- 
ραγρ. 13 του Ν. 2218/1994, όπως αυτές αντικαταστάθηκε 
με τις όμοιες του άρθρου 7 παρ. 2 του Ν. 2839/00 «Ρυθ¬ 


μίσεις θεμάτων του Υπουργείου Εσωτερικών, Δημόσιας 
Διοίκησης και Αποκέντρωσης και άλλες διατάξεις». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Ιανουάριου 2011 
Ο Γενικός Γραμματέας 
Αποκεντρωμένης Διοίκησης 
ΕΥΘΥΜΙΟΣ Ν. ΣΩΚΟΣ 

